CH เคาะไอพีโอ 2.34 บ. เทรด SET 12 ก.ย.นี้
CH แต่งตั้ง “บล.ฟินันเซีย ไซรัส” นั่งอันเดอร์ไรท์เตอร์ เคาะไอพีโอ 2.34 บ./หุ้น พร้อมเปิดจองซื้อ 1-5 ก.ย. ลุยเทรด SET 12 ก.ย.นี้
CH แต่งตั้ง “บล.ฟินันเซีย ไซรัส” นั่งอันเดอร์ไรท์เตอร์ เคาะไอพีโอ 2.34 บ./หุ้น พร้อมเปิดจองซื้อ 1-5 ก.ย. ลุยเทรด SET 12 ก.ย.นี้
31 ส.ค. 2565

นายศักดา ศรีแสงนาม ประธานเจ้าหน้าที่บริหาร, นายประวิทย์ ศรีแสงนาม ประธานเจ้าหน้าที่สายงานลงทุน บริษัท เจริญอุตสาหกรรม จำกัด (มหาชน) หรือ CH พร้อมด้วย ดร.สมภพ ศักดิ์พันธ์พนม ประธานกรรมการ, นายสมศักดิ์ ศิริชัยนฤมิตร ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน ร่วมด้วย นายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) ร่วมลงนามในสัญญาแต่งตั้ง บริษัทหลักทรัพย์ ฟินันเซีย ไซรัส จำกัด (มหาชน) เป็นผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน
พร้อมแต่งตั้ง บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน), บริษัทหลักทรัพย์ โนมูระ พัฒนสิน จำกัด (มหาชน), บริษัทหลักทรัพย์ ฟิลลิป (ประเทศไทย) จำกัด (มหาชน), บริษัทหลักทรัพย์ เอเอสแอล จำกัด, บริษัทหลักทรัพย์ โกลเบล็ก จำกัด และบริษัทหลักทรัพย์ เคจีไอ (ประเทศไทย) จำกัด (มหาชน) เป็นผู้จัดจำหน่ายร่วม โดย CH เตรียมเสนอขายหุ้น IPO จำนวน 160 ล้านหุ้น ซึ่งกำหนดราคาขายที่ 2.34 บาทต่อหุ้น และเตรียมเปิดให้ประชาชนทั่วไปจองซื้อวันที่ 1-2 และ 5 ก.ย. และคาดว่าจะเข้าทำการซื้อขายในตลาดหลักทรัพย์แห่งประเทศไทยในวันที่ 12 กันยายน 2565